ACER og EU sin energiunion blir stadig meir inngripande

**Stortinget vedtok 22. mars 2018 EU si tredje energimarknadspakke og dermed tilslutning til ACER. Dette vart gjort med simpelt fleirtal trass i at slikt vedtak er suverenitetsavståande og skulle hatt 3/4 fleirtal. No ser vi at Noreg si innlemming i ACER og EU sin energiunion er langt meir omfattande enn det Stortinget la til grunn. Marknadsstyrte, varige EU-straumprisar gjennom nye høgkapasitetskablar viser tydeleg kor lite Noreg sjølv kan setja eigne, innanlandske straumprisar basert på vår låge produksjonskostnad frå vasskraft.**

EUs energibyrå ACER har dei seinare åra treft ei rad avgjerder med store konsekvensar for kraftmarknaden òg i Norden. 26. oktober 2022 bestemte til dømes ACER at Svenska kraftnät ikkje kunne avgrense krafteksporten til Finland og Danmark. ACER viste til kravet i fjerde energimarknadspakke om at landa er forplikta til å stille minst 70 prosent av sin eksportkapasitet til rådvelde for marknaden.

15. februar fastslo EU-domstolen at ACER har en bred overnasjonal myndighet. Opptakta var eit ACER-vedtak om balansering av kraftsystemet. EU-domstolen fastslår at når en sak kommer til ACER, kan EU-byrået vurdere hele saken. Dette underbygger Nei til EU sine anførslar i ACER-søksmålet.

ACERs forlenga arm i Noreg, Reguleringsmynde for energi (RME), har no pålagt fleire nettselskap å endre namn eller logo. Grunnen er krav i EUs tredje energimarknadspakke om skilje mellom selskap i same konsern. Ifølge bransjen, kostar RMEs pålegg millionar av kroner og skapar forvirring hos kundane. RME passar på at EU-reglene vert følgde og kan ikkje instruerast av norske myndigheiter.

Då regjeringa i fjor haust skulle undersøke handlingsrommet i EØS for kraftreguleringar, var det nett RME som ble spurt. RME avviste at det er tillete å avgrense krafteksporten av omsyn til straumprisen. Kor blir det av folkestyret når avgjerande delar av kraftpolitikken ikkje lenger er underlagt folkevald kontroll?

Vi treng føreseieleg og rimeleg straumpris i Noreg for å omstille samfunnet, utvikle næringslivet og kutte klimautsleppa. Med eit toprissystem for hushalda, kan høgt forbruk koste meir, mens eit vanleg forbruk vert lågare prisa.

**Noreg er eit land med lange og kalde vintre. Ulikt EU-land, er oppvarming i hovudsak basert på straum. Norge har ein stor industri bygd på konkurransedyktig straumpris. Dette er helt nødvendig for å kompensere for ulempene vårt naturgitte klima gir.**

**Nei til EU gir honnør til dagens regjering som skrinla North Connect-kabelen til Skottland for godt. Klok av skade, må Regjeringa hindre fornya konsesjon til dei tilårskomne kablane Skagerrak 1 og 2. Denne reine vasskrafta treng vi til det grøne skiftet.**

Straumsolidaritet med våre nære naboar har vi praktisert i 60 år. No trengst nasjonal styring for å sikre ei utveksling av kraft til gjensidig fordel. Nei til EU stør den breie mobiliseringa frå folk og organisasjonar mot ein straumpriskrise skapt av tilkoplinga til den EU-styrte kraftmarknaden. Vi vil ta tilbake politisk kontroll over krafta ved å frikople Noreg og RME frå ACER. Vetoretten i EØS, må takast i bruk mot EU si fjerde energipakke. Det understrekar alvoret i situasjonen at Høgsterett har bestemt at Nei til EU sitt ACER-søksmål skal prøvast i plenum, det vil seie med alle domarar representerte.